

REPUBLIKA HRVATSKA

MEĐIMURSKA ŽUPANIJA

OPĆINA DEKANOVEC

REPUBLIKA HRVATSKA

MEĐIMURSKA ŽUPANIJA

**OPĆINA DEKANOVEC**

Adresa sjedišta: Florijana Andrašeca 41, Dekanovec

OIB: 34666892913

Broj RKP-a: 32867

MB: 02582236

Šifra djelatnosti: 8411

Razina: 22,23

Šifra općine: 603

**Akt: Godišnji izvještaj o izvršenju proračuna za 2022. Godinu (Zakon o proračunu (Narodne novine 144/21)**

**OBRAZLOŽENJE UZ GODIŠNJI IZVJEŠTAJ O IZVRŠENJU PRORAČUNA**

**OPĆINE DEKANOVEC ZA RAZDOBLJE 01.01.2022.-31.12.2022. GODINE**

Proračun Općine Dekanovec, pa tako i godišnji obračun Proračuna Općine Dekanovec za razdoblje 01.01.2022. – 31.12.2022. godine sastavljen je na temelju odredaba Zakona o proračunu (NN 144/21) i Pravilnika o proračunskom računovodstvu i računskom planu (NN br. 124/14, 115/15, 87/16, 3/18, 126/19 i 108/20).

Proračun Općine Dekanovec za 2022. godinu usvojen je na 4. sjednici Vijeća Općine Dekanovec održanoj dana 22.12.2021. godine. Proračunom Općine Dekanovec planirani su ukupni prihodi i primitci u iznosu od 4.150.000,00 kuna te ukupni rashodi i izdaci u iznosu od 4.150.000,00 kuna. Izmjene i dopune Proračuna donijete su 22. prosinca 2022. godine na 9. sjednici Općinskog vijeća. U izmjenama i dopunama planirani su ukupni prihodi i primici u iznosu od 2.890.460,00 kuna te rashodi i izdaci u iznosu od 2.890.460,00 kuna.

Sukladno uputi Ministarstva financija u financijski plan potrebno je uključiti i predviđeni manjak, odnosno višak prihoda, te s navedenim bilančnim kategorijama postići uravnoteženje. Financijski plan koji uključuje isključivo plan prihoda i rashoda bez rezultata poslovanja ne pruža cjelovit financijski okvir za donošenje odluka o budućoj potrošnji i izvorima financiranja.

U Tablici 1. dati je sumarni prikaz planiranih iznosa prihoda i primitaka Općine Dekanovec kao i rashoda i izdataka u razdoblju od 01.01.-31.12.2022. godine.

Tablica 1.

|  |  |  |  |
| --- | --- | --- | --- |
| **KONTO** | **NAZIV** | **PLAN** | **IZVRŠENJE DO 31.12.2022. GODINE** |
| 6 | Prihodi poslovanja | 2.944.144,70 | 2.643.877,00 |
| 3 | Rashodi poslovanja | 2.020.660,00 | 1.861.635,64 |
| 4 | Rashodi za nabavu nefinancijske imovine | 869.800,00 | 724.414,53 |
| Razlika – višak/manjak ((6+7) – (3+4)) | | 53.684,70 | 57.826,83 |
| Manjak prihoda iz prethodnih godina | | -53.684,70 | -53.684,70 |
| 5 | Izdaci za financijsku imovinu i otplatu zajmova | 0,00 | 0,00 |
| Neto financiranje (8-5) | | 0,00 | 0,00 |
| **Ukupno prihodi i primici** | | **2.944.144,70** | **2.643.877,00** |
| **Višak/manjak prihoda iz prethodnih godina** | | **-53.684,70** | **-53.684,70** |
| **Sveukupno prihodi i primici** | | **2.890.460,00** | **2.590.192,30** |
| **Ukupno rashodi i izdaci** | | **2.890.460,00** | **2.586.050,17** |
| **Višak/Manjak + Neto financiranje** | | **0,00** | **4.142,13** |

**I PRIHODI I PRIMICI**

Prihodi poslovanja (skupina 6) ostvareni u izvještajnom razdoblju iznose 2.643.877,00 kuna ili 89,80% . Ostvareni su na slijedećim kontima:

Konto 611 Porez i prirez na dohodak – najveća prihodovna stavka proračuna svakako je porez na dohodak planiran u iznosu od 1.150.000,00 kn, a ostvaren u iznosu od 972.024,05 kuna ili 84,52%. Spomenuti iznos umanjen je za povrat poreza u iznosu od 269.644,84, tako da je ukupan porez i prirez na dohodak zapravo veći. Porez i prirez na dohodak izvršen je u puno manjem iznosu u odnosu na prethodne godine, ali tome je prethodilo drugačije knjiženje sredstava fiskalnog izravnanja. Općina Dekanovec je na osnovu Odluke Vlade RH o razvrstavanju jedinica lokalne i područne (regionalne) samouprave prema stupnju razvijenosti (Narodne novine 132/17) svrstana u IV. skupinu jedinica lokalne samouprava koje se prema vrijednosti indeksa nalaze u prvoj četvrtini ispod prosječnih jedinica lokalne samouprave.

Konto 613 Porez na imovinu – odnosi se na porez na promet nekretnina. Stavka je planirana u iznosu od 25.000,00 kuna, a ostvarena u iznosu od 23.532,34 kuna ili 94,13%. Naplatu poreza vodi Porezna uprava.

Konto 614 Porez na robu i usluge – odnosi se na porez na potrošnju alkoholnih i bezalkoholnih pića. Proračunom za 2022. godinu planirano je u iznosu od 11.100,00 kuna, a ostvareno u iznosu od 9.639,94 kuna ili 86,85%. Porez na potrošnju kroz godinu je uplatila firma Remenar MP d.o.o. Naplatu i obračun navedenih prihoda također vodi Porezna uprava.

Konto 633 Pomoći proračunu iz drugih proračuna – sredstva fiskalnog izravnanja, sredstva tekućih pomoći iz državnog proračuna i kapitalne pomoći planirana su u iznosu od 1.306.000,00 kuna, a ostvarene 1.184.278,09 kuna. Pristigle pomoći odnose na pomoći za sufinanciranje kapitalnih projekata (Opremanje vanjskog sportskog višenamjenskog igrališta te projekt rekonstrukcije dijela ulice Marka Kovača kod škole), sufinanciranje školskog prijevoza, tekuće pomoći iz državnog proračuna-kompenzacije.

Konto 64 Prihodi od imovine – uključuje prihode od kamate na depozite po viđenju, prihode od dobiti, naknade za korištenje državnog poljoprivrednog zemljišta, naknade od koncesija, prihodi od iznajmljivanja stambenog i poslovnih prostora, prihodi od korištenja javnih površina, te prihod od spomeničke rente. Ukupno planirano 91.190,00 kuna, a ostvareno 84.992,28 kuna ili 93,20%.

Konto 65 Prihodi od administrativnih pristojbi, pristojbi po posebnih propisima i naknada – ukupno planirano 343.854,70 kuna, a izvršeno 354.682,65 kuna ili 103,15%. Prihodi se odnose na prihod od prodaje državnih biljega, prihodi vodnog gospodarstva, prihodi od groblja, prihodi od posebnih namjena, komunalni doprinos, komunalna naknada, naknade za priključke te ostali nespomenuti prihodi.

**II RASHODI I IZDACI**

Rashodi poslovanja (skupina 3) realizirani u izvještajnom razdoblju iznose 1.861.635,64 kuna.

Rashodi poslovanja (skupina 4) realizirani u izvještajnom razdoblju iznose 724.414,53 kuna.

Izdaci (skupina 5) realizirani u izvještajnom razdoblju iznose 0,00 kuna.

Konto 31 Rashodi za zaposlene – odnosi se na plaću za zaposlenu u Jedinstvenom upravnom odjelu Općine Dekanovec te naknade troškova zaposlenima. Proračunom za 2022. godinu planirano je 157.500,00 kuna, a izvršeno 155.843,10 kuna ili 98,95%.

Konto 32 Materijalni rashodi – čine rashodi za materijal i energiju, rashodi za usluge te ostali nespomenuti rashodi poslovanja. Planirano je 1.008.660,00 kuna, a izvršeno 887.349,34 kuna ili 87,97%.

Konto 34 Financijski rashodi odnose se na usluge platnog prometa, zatezne kamate te ostale financijske rashode. Planirano je 9.200,00 kuna, a realizirano 8.987,14 kuna ili 97,69%.

Konto 35 Subvencije odnose se na subvencije trgovačkim društvima izvan javnog sektora (dječji vrtići – privatni) te subvencije poljoprivrednicima. Planirano je 223.500,00 kuna, a izvršeno 214.911,61 kuna ili 96,16%.

Konto 36 Pomoći unutar proračuna – odnosi se na decentralizirana sredstva za JVP Čakovec, naknada po ugovoru JVP Čakovec, školska prehrana za učenike PŠ Florijana Andrašeca Dekanovec, te sufinanciranje dječjeg vrtića (gdje je osnivač druga jedinica lokalne samouprave). Planirano je 89.500,00 kuna, a izvršeno 80.042,91 kuna ili 89,43%.

Konto 37 Naknade građanima i kućanstvima odnose se na socijalne naknade – naknade za novorođeno dijete, naknade za umirovljenike, stipendije, pomoći obiteljima i kućanstvima, pomoći invalidnim osobama, školski prijevoz, sufinanciranje asistenta s poteškoćama u razvoju, dječji darovi, bibliobus i drugo. Planirano je 252.700,00 kuna, a realizirano 240.652,16 kuna ili 95,23%.

Konto 38 Ostali rashodi – planirani su u iznosu od 279.600,00 kuna, a realizirani u iznosu od 273.849,38 kuna ili 97,94%. Rashodi uključuju razne tekuće donacije udrugama, vjerskim i političkim organizacijama, Crveni križ, donacije školi.

Konto 42 Rashodi za nabavu proizvedene dugotrajne imovine – planirani rashodi na investicije planirani su u iznosu od 869.800,00 kuna, a realizirani u iznosu od 724.414,53 kuna ili 83,29%.

**III POSEBNI DIO**

U posebnom dijelu proračuna planski podaci rashoda i izdataka raspoređeni su na način da se poštuju sve zakonom propisane klasifikacije:

• Organizacijska (podaci su razvrstani po razdjelima i glavama)

• Ekonomska (prilikom planiranja koriste se računi računskog plana)

• Funkcijska (svakom je programu dodijeljena šifra – četveroznamenkasti broj funkcije koji se izvršava kroz određene programe)

• Programska (unutar razdjela i glava proračuna osnovne planske cjeline su Programi, koji se izvršavaju kroz različite aktivnosti)

• Izvori financiranja (prihodi i primici grupirani su u skupine iz kojih se podmiruju rashodi i izdaci određene vrste i namjene; navedeno se provodi zbog praćenja namjenskog trošenja proračunskog novca)

RAZDJEL 001 – ZAKONODAVNA I IZVRŠNA TIJELA, JEDINSTVENI UPRAVNI

ODJEL

PROGRAM 1001 REDOVNI IZDACI POSLOVANJA (Općinsko vijeće, načelnik, Jedinstveni upravni odjel,(place i naknade), financijski rashodi, rashodi za redovno poslovanje, postrojenje i oprema, računalne usluge, ostale intelektualne usluge) . Planirano u iznosu od 842.810,00 kuna, a izvršeno u iznosu od 778.542,44 kuna ili 92,37%.

PROGRAM 1002 ODRŽAVANJE KOMUNALNE INFRASTRUKTURE (odvoz smeća, deratizacija, pričuva, održavanje groblja, čišćenje snijega, odvodnja oborinskih voda, održavanje javnih površina, ostale komunalne usluge, tekuće i investicijsko održavanje, čišćenje, veterinarske usluge,). Planirano u iznosu od 280.550,00 kuna, a izvršeno u iznosu od 231.792,14 kuna ili 82,62%.

PROGRAM 1003 OBRAZOVANJE (predškolski odgoj, stipendiranje studenata, sufinanciranje prijevoza, sufinanciranje dječjeg vrtića). Planirano u iznosu od 365.000,00 kuna, a izvršeno u iznosu od 349.481,61 kuna ili 95,75%.

PROGRAM 1004 PROTUPOŽARNA ZAŠTITA (DVD Dekanovec, Javna vatrogasna postrojba Čakovec). Planirano u iznosu od 164.500,00 kuna, a izvršeno u iznosu od 157.995,01 kuna ili 96,05%.

PROGRAM 1005 KULTURA (Limena glazba Dekanovec, KUU Florijan Andrašec). Planirano u iznosu od 33.000,00 kuna, a izvršeno u iznosu od 33.000,00 kuna ili 100%.

PROGRAM 1006 SPORTSKE UDRUGE (NK Mladost Dekanovec, Srd Mura Dekanovec, LD Fazan Dekanovec-Podturen). Planirano u iznosu od 70.000,00 kuna, a izvršeno u iznosu od 70.000,00 kuna ili 100%.

PROGRAM 1007 OSTALE UDRUGE (ostale udruga i političke stranke). Planirano u iznosu od 10.100,00 kuna, a izvršeno u iznosu od 8.932,00 kuna ili 88,44%.

PROGRAM 1008 RELIGIJA (vjerske zajednice). Planirano u iznosu od 5.000,00 kuna, a izvršeno u iznosu od 5.000,00 kuna ili 100%.

PROGRAM 1010 SOCIJALNA ZAŠTITA (naknade za novorođenu djecu, pomoć obiteljima i kućanstvima, pomoć osobama s invaliditetom, sufinanciranje asistenta djeci s poteškoćama u razvoju,bibliobus, pomoć kućanstvima – COVID 19, školski udžbenici, likovne mape, crveni križ i drugo). Planirano u iznosu od 124.700,00 kuna, a izvršeno u iznosu od 116.594,27 kuna ili 93,50%.

PROGRAM 1011 DONACIJE (dječji darovi, školska prehrana te ostale tekuće donacije školi). Planirano u iznosu od 69.500,00 kuna, a izvršeno u iznosu od 65.373,17 kuna ili 94,06%.

PROGRAM 1012 PROSTORNO PLANIRANJE I DOKUMENTACIJA (prostorno – planska dokumentacija). Planirano u iznosu od 11.000,00 kuna, a izvršeno u iznosu od 7.500,00 kuna ili 68,18%.

PROGRAM 1013 KOMUNALNA INFRASTRUKTURA (Komunalni projekti). Planirano u iznosu od 910.800,00 kuna, a izvršeno u iznosu od 758.759,53 kuna ili 83,31%.

**IV IZVJEŠTAJ O ZADUŽIVANJU I DANIM JAMSTVIMA na dan 31.12.2022. godine**

**KREDITI OPĆINE**

Općina u 2022. godini nije imala nikakve obveze prema kreditima.

**Izdana jamstva**

U 2022. godini Općina Dekanovec izdala je slijedeće Bjanko zadužnice:

|  |  |  |  |  |  |  |  |
| --- | --- | --- | --- | --- | --- | --- | --- |
| Rbr. | Ugovor | Garant | Broj ovjere | Vjerovnik | Datum izdavanja | Iznos | Datum povratka |
| 1. | Ugovor o sufinanciranju broj 09-F-I-0244/22-20 | Bjanko zadužnica | OV-7372/2022 | MRRFEU – Projekt  Rekonstrukcija dijela ulice Marka Kovača kod škole – proširenje kolnika, nogostupp, oborinska odvodnja – II. Faza | 16.09.2022 | 500.000,00 |  |
| 2. | Ugovor o sufinanciranju izgradnje, građevinskog zahvata i opremanja sportskih građevina u 2022. Godini | Bjanko zadužnica | OV-6152/2022 | Ministarstvo turima I sporta – Projekt Opremanje vanjskog sportskog višenamjenskog igrališta | 01.08.2022 | 500.000,00 |  |

**Rezultat poslovanja tekuće godine na dan 31.12.2022 godine iznosi višak prihoda u iznosu od 57.826,83 kuna**. Manjak iz prethodnog razdoblja iznosi -53.684,70, što znači da je ukupan rezultat poslovanja višak u iznosu od 4.142,13 kuna.

Stanje novčanih sredstava na kraju izvještajnog razdoblja iznosi 112.320,67 kuna. Prosječan broj zaposlenih u Općini Dekanovec na dan 31.12.2022 je 1 zaposleni.

**FINANCIJSKA IMOVINA Stanje s 31.12.2022.**

|  |  |  |
| --- | --- | --- |
| **1112** | **Novac na poslovnom računu** | **112.320,67** |
| **15212 1** | **Temeljni ulog- MEĐIMURJE PLIN** | **1.232.000,00** |
| **15212 2** | **Temeljni ulog – MEĐIMURSKE VODE** | **1.484.900,00** |
| **15212 3** | **Temeljni ulog – PRE-KOM** | **7.900,00** |
| **16** | **Potraživanja za prihode poslovanja** | **161.129,16** |
| 161 | Potraživanja za poreze | 5.217,54 |
| 164 | Potraživanja za prihode od imovine | 8.105,77 |
| 165 | Potraživanja za administrativne pristojbe i po posebnim propisima | 406.411,68 |
| 169 | Ispravak vrijednosti potraživanja | 258.605,83 |

**OBVEZE Stanje s 31.12.2022.**

|  |  |  |
| --- | --- | --- |
| **23** | Obveze za rashode poslovanja | 98.230,89 |
| **24** | Obveze za nabavu nefinancijske imovine | 9.950,01 |
| **SVEUKUPNO** | | **108.180,90** |

Povjerenstvo za popis ustanovilo je da se na adresi Dekanovec, Kalnička ulica 2 nalazi uskladištena višenamjenska autocisterna za vodu marke MERCEDES BENZ MB ATEGO 1523 K 4x2 TLF 20/70, registracijske oznake ZG 3291 HN koja je u vlasništvu Ministarstva gospodarstva, poduzetništva i obrta - Ravnateljstva za robne zalihe. Uskladištena autocisterna evidentirana je u poslovnim knjigama Općine Dekanovec kao roba u vlasništvu Ravnateljstva za robne zalihe (izvan bilance – konto 9911 i 9961) u iznosu od 1.496.072,58 kn. Ispravak vrijednosti iznosi 561.027,21 kuna te je stvarna vrijednost 935.045,37 kuna.

Na inventuri nisu utvrđeni manjkovi niti viškovi.

Otpis sitnog inventara iznosi 340,76 kn utvrđenog prema popisnim listama.

Prijedlog za otpis nenaplativih potraživanja za prihode od zakupa poljoprivrednog zemljišta, potraživanja od komunalne naknade (pravne i fizičke osobe)- zbog firmi u stečaju gdje je nemoguće izvršiti potraživanje te starih dugovanja u zastari (umrle osobe), potraživanje od zakupa poslovnog prostora i potraživanje kupca u sveukupnom iznosu od 55.265,69 kuna.

Temeljem preporuke Državnog ureda za reviziju te dopisa Međimurskih voda d.o.o., vodovodnu mrežu u pripremi u iznosu od 334.471,28 kn te vodovodnu mrežu u poduzetničkoj zoni u iznosu od 81.142,52 kn potrebno je isknjižiti iz poslovnih knjiga Općine Dekanovec jer se ista nalazi u poslovnim knjigama Međimurskih voda d.o.o. Time se smanjuje obujam i vrijednost imovine pa je isto potrebno unijeti u Izvještaj o promjenama u vrijednosti i obujmu imovine i obveza. Time je usklađeno i prikazano stvarno stanje.

Instrumenti osiguranja plaćanja (dana i primljena jamstva) – 2.600.000,00 kuna.

Općina Dekanovec nema sudskih sporova u tijeku.

Ukupna vrijednost dugotrajne imovine iznosi 16.280.658,53 kuna, a sa temeljnim ulozima na dan 31.12.2022. godine iznosi 19.005.458,53 kuna. Sitni inventar iznosi 96.304,69 kuna.

Referent za opće i upravne poslove,

poslove Vijeća te financije i proračun

Marija Marković